Είναι ένα πολύ άνετο διαμέρισμα, θα μπορούσε να φιλοξενήσει άνετα και τέσσερα άτομα, πολύ όμορφο, καθαρό, άνετο, με όλες τις απαραίτητες ηλεκτρικές συσκευές, και πολύ γρήγορο internet, και άνετο στεγασμένο parking. Οι φωτογραφίες θεωρώ ότι το αδικούν, μιας και έχεις την αίσθηση και τη χαλαρότητα του σπιτιού με υπέροχα μπαλκόνια, το ηλιοβασίλεμα όνειρο. Η τοποθεσία είναι πολύ καλή, 10 λεπτά με τα πόδια από το κέντρο, κοντά σε φαρμακείο, σούπερ μάρκετ, καταστήματα, ινστιτούτο αισθητικής, ταβέρνες, φούρνο, γυμναστήριο και πολλά άλλα. Ωραία, ασφαλής, καλοφτιαγμένη πολυκατοικία σε πολύ καλή γειτονιά. Όπως είπα και στον Σταύρο, δίπλα είναι τα τείχη για μια υπέροχη βόλτα, ενώ σε walking distance είναι δύο κηποθέατρα και υπέροχος κινηματογράφος.
Ο Σταύρος, ο οικοδεσπότης, είναι πολύ καλός, προσπαθώντας να μαντέψει τις ανάγκες σου πριν αυτές δημιουργηθούν, εύκολη η επικοινωνία μαζί του, όπως και με τον Γιώργο. Απόλαυσα τη διαμονή μου στο διαμέρισμα, και σίγουρα θα ξανάρθω εδώ όταν είμαι στην περιοχή, Το συνιστώ ανεπιφύλακτα.